cyanic-selkie/wikianc huggingface dataset:
Queens of the Stone Age
Orixes
En 1997 a banda cambiou o seu nome debido a que o grupo alemán Gamma Ray ameazou con denuncialos. Josh atopou tempo suficiente para traballar nun proxecto propio. Foi o inicio da serie "Desert Sessions", sesións experimentais de estudio onde Josh traballou con músicos como Mike Johnson (Dinosaur Jr), Mark Lanegan (Screaming Trees), Peter Buck (R.E.M.) e Ben Shepherd (Soundgarden). As gravacións foron feitas nun estudio caseiro localizado nun deserto no interior do estado de California (terra natal de Josh Homme). Foron seis álbums extraídos das Desert Sessions, sen ningún obxectivo comercial, pero que acabaron sendo lanzados pola discográfica independente Man's Ruin Records.
Sociedad Estatal de Promoción de Suelo
Ámbito de Actuación
Por medio do Real Decreto 1525/99 de 1 de outubro, SEPES, Entidade Pública Empresarial de Suelo abriuse outra etapa para esta Entidade Pública na que se marcan novos obxectivos e se amplía o ámbito de actuación a solo terciario e de servizos.
Queens of the Stone Age
Álbum de estrea
Pouco despois, Josh reencontrou a Nick Oliveri, tamén ex-integrante de Kyuss e xuntos decidiron montar outra banda, Queens of the Stone Age. Coa axuda do batería Alfredo Hernandez, retornaron á rexión do deserto para traballar no son do novo grupo. A pesar de que o son de Queens Of The Stone Age lembra ao de Kyuss, queda ben claro que Queens of the Stone Age trae unha proposta diferente, cunha sonoridade máis variada.
Sociedad Estatal de Promoción de Suelo
Polígonos industriais desenvolvidos na comunidade galega
O SEPES tamén ten unha participación maioritaria en Suelo Empresarial del Atlántico, entidade que se dedica á promoción de solo empresarial en Galiza.
Nové Město
miniatura|300px|[[Praza de Venceslau.]] Nové Město (do checo: Cidade Nova) é un distrito da cidade de Praga, República Checa. É a máis nova e grande das cinco cidades independentes (dende a Idade Media até 1784) que hoxe forman o centro histórico da Praga moderna. Nové Město foi fundada en 1348 por Carlos IV xusto fóra das murallas leste e sur de Staré Město (Cidade Vella). Forma unha área de 7,5 km², unhas tres veces o tamaño de Staré Město. A poboación de Praga en 1378 era duns 40.000 habitantes, quizais o dobre, facéndoa a cuarta cidade máis poboada ao norte dos Alpes e, por superficie, a terceira de toda Europa.
Morgause
Morgause, tamén coñecida nas obras mais temperás como Gwyar ou Anna, é a irmá ou medio irmá do Rei Artur na Materia de Bretaña. Na súa primeira aparición, ela é a irmá de Artur e filla de Uther Pendragon e Igraine; chámase Gwyar e é a nai de Gwalchmei. En Historia Regum Britanniae de Geoffrey de Monmouth (1136), ela é Anna, nai de Gauvain e de Mordred. En obras máis tardías xa aparece como Morgause, filla de Igraine e de Gorlois. Máis tarde, Morgause queda en estado de Mordred despois de deitarse con Artur cando aínda non estaban ó tanto da súa relación familiar. O seu marido é o Rei Lot, un inimigo de Artur nas rebelións que seguiron a súa coroación.
Samir, Soandres, A Laracha
Samir é un lugar da parroquia de Soandres no concello coruñés da Laracha na comarca de Bergantiños. Tiña 9 habitantes no ano 2009 segundo datos do Instituto Nacional de Estadística, dos cales eran 4 homes e 5 mulleres.
Morgause
Tamén se lle atribúen como irmás a Elaine e Morgana. Os traballos tardíos outórganlle cinco fillos, todos homes, mentres que as primeiras obras tamén falan dalgunha filla. Do máis vello ó máis novo, os fillos de Morgause son Gauvain, quen chegou a ser un dos mellores cabaleiros da Táboa Redonda, Agravain, un traidor miserable, Gaheris, Gareth, un cabaleiro amábel e cariñoso, e Mordred, o seu fillo con Artur. Os seus fillos desempeñan papeis fundamentais na historia de Artur e o seu reino. Tamén aparece como un personaxe activo en Le Morte D'Arthur de Thomas Malory, en Lancelot-Graal e no Ciclo da Pos-Vulgata.
Nové Město
Aínda que se pode máis ou menos comparar o trazado actual de Nové Město co da época da súa construción no século XIV, só unhas cantas igrexas e algún edificio administrativo da época sobrevive. Hoxe, hai moitos edificios civís e educativas no distrito, máis destacadas igrexas góticas e barrocas. Con todo, estas non son os principais puntos turísticos da zona, sendo o monumento máis famoso a Praza de Venceslau. Esta praza, que foi construída como un mercado de cabalos, agora funciona como un centro de comercio e turismo. No século XV, o Novoměstská radnice (Casa do Concello de Nové Město) foi escenario da primeira das tres defenestracións de Praga.
Morgause
En Le Morte D'Arthur e no Ciclo da Pos-Vulgata, o seu marido morre en combate a mans do Rei Pellinore, o que fixo que comezase unha vinganza de sangue entre as familias de Pellinore e Lot. Gauvain e Gaheris matan a Pellinore, e máis tarde, Morgause ten un romance con Lamorak, fillo de Pellinore e un dos mellores cabaleiros da Táboa Redonda. O seu fillo Gaheris descóbreos xuntos, e mata á súa nai na cama mentres que deixa marchar a Lamorak. Pensando que fora Lamorak quen matara á súa nai, Gauvain, Agravain e Mordred únense a Gaheris para emboscar a Lamorak e matalo. Os irmáns eventualmente descobren que Gaheris fora o asasina da súa nai e este é desterrado da corte (aínda que logo aparece na narrativa posterior).
Morgause no audiovisual
Ó ser un personaxe recorrente da Materia de Bretaña, aparece en varios filmes que relatan as aventuras do Rei Artur. Porén, é frecuente que se combinen os personaxes de Morgana e de Morgause como unha soa persoa. Algúns dos filmes nos que aparece son Excalibur (1981) e The Mists of Avalon (2001). Tamén aparece na serie de televisión Merlin (1998).
Nové Město
Fundación
miniatura|155px|[[Carlos IV de Luxemburgo|Carlos IV.]] Despois da coroación de Carlos IV como Rei do Sacro Imperio Romano Xermánico en 1346, e de lograr a independencia de Praga dentro da Igrexa coa creación do Arcebispado en 1344, decidiu fundar unha nova cidade, Nové Město, xa que Praga sería a nova residencia do Rei. A parte diso, o problema da vivenda dentro dos muros da cidade antiga, que xa fora evidente co pai Carlos IV, Xoán de Luxemburgo, pedía urxentemente unha solución. Moitas persoas, sobre todo os checos máis pobres, estábanse a instalar en suburbios situados ao pé das murallas da cidade, na ribeira do río Moldava.
Queens of the Stone Age
Álbum de estrea
O primeiro disco foi financiado pola propia banda e acabou sendo lanzado en setembro de 1998 pola discográfica Loosegroove, de propiedade de Stone Gossard, guitarrista de Pearl Jam. O álbum tivo unha repercusión impresionante e axudou a fixar o nome de Queens of the Stone Age como unha das grandes promesas do rock actual. A banda estivo en xira durante case dous anos, tocando xunto con grandes nomes como Bad Religion, Rage Against the Machine, The Smashing Pumpkins, Hole e Ween.
Rachel Boston
Rachel Boston, nada o 9 de maio de 1982 en Chattanooga, Tennessee, é unha actriz norteamericana de cinema, televisión e teatro.
Nové Město
Fundación
O orixinal acerca da decisión de Carlos IV de fundar unha nova cidade foi que escolleu, en lugar de crear un barrio administrativo dependente ou de ampliar do casco antigo, crear unha nova cidade independente co seu propio marco xurídico. Con todo, Carlos planeara unir a nova cidade, física e xuridicamente, coa parte antiga da cidade, decretando a xestión común en 1367. Con todo, a unión non funcionou e, debido principalmente á oposición dos dous Concellos, a unión finalizou tan só dez anos despois. Pese a todo, logo de concederse moitos dereitos e liberdades aos habitantes da cidade nova, os habitantes da parte antiga tamén conseguiron unha mellora nos seus dereitos, e ademais outorgouselles a garantía de libre acceso á cidade nova.
Xunto coa creación de Nové Město, o rei fixo moitos esforzos para aumentar a importancia de Praga, xa non só por ser a súa residencia, senón para tentar convertela nun dos centros políticos e económicos de Europa Central. Para iso fundou o 7 de abril de 1348 a Universidade Carolina, a primeira do centro de Europa, creou novas rutas tránsito e fixo navegable o río Moldava. A construción de Nové Město foi probablemente rematada na súa primeira fase ao redor do ano 1367, nos anos da unión de curta duración coa Cidade Vella.
Expansión
miniatura|esquerda|205px|[[Vyšehrad.]] A nova cidade cubría unha área de preto de 250 hectáreas, polo que o seu tamaño era de máis do dobre que o do casco antigo (106 hectáreas). A lonxitude era de 5 quilómetros de norte a sur, e de entre 0,8 e 1,2 quilómetros de leste a oeste. A zona planificada foi logo dividía en varias parcelas, de acordo á adecuación dos terreos para a disposición da nova cidade. Ao longo do Moldava, dende Vyšehrad cara ao casco antigo, construíronse varios asentamentos de coireiros e de pescadores, coas súas propias igrexas, así como un cemiterio xudeu. Ao oeste da Cidade Vella (Staré Město), no Moldava, o asentamento de Poříčí estaba xa densamente construído, con dúas igrexas, San Clemente e San Pedro, así como a corte do bispo.
Queens of the Stone Age
Rated R
En xuño de 2000, Screaming Trees anuncia a súa fin, deixando a Josh exclusivamente dedicado a Queens of the Stone Age, que, de volta ao deserto de California, traballaría no seu segundo álbum que contaria con varias participacións especiais. No mesmo mes é lanzado Rated R, desta vez pola Interscope Records, unha grande discográfica. O disco, que ten participacións de Mark Lanegan e Barrett Martin (Screaming Trees), Rob Ralford (ex-Judas Priest) e Pete Stahl entre outros, é recibido con entusiasmo pola crítica, pero non consegue grandes cifras nas súas vendas. Para o segundo disco, a banda tivo dous baterías, Gene Troutman e Nicky Lucero.
Songs for the Deaf
miniatura|esquerda|225px|[[Nick Oliveri coa banda no 2003]] No ano 2002 a banda xa estaba no estudo preparando o seu terceiro disco. Mark Lanegan xa é un integrante definitivo do grupo, o segundo vocalista, mentres que na batería, a banda conta coa participación do ilustre Dave Grohl. Co disco listo, Queens of the Stone Age comeza unha nova xira, con Lanegan e Grohl. Songs for the Deaf é lanzado en agosto e o éxito entre público e crítica é case unánime.
En 2004, a banda pasa por complicacións. Despois de que Dave Ghrol retornase a Foo Fighters (e lanzar un disco que posúe latentes influencias de seu período en Queens), Joey Castillo asume as baquetas do grupo. Pero Josh decidiu expulsar a Nick Oliveri, alegando estar canso do comportamento irresponsable do seu compañeiro. Mark Lanegan decide aproveitar e deixar a banda tamén. É lanzado o EP "Stone Age Complication" nunha tentativa de calmar as cousa, mentres Josh Homme tenta reorganizar a banda para gravar o cuarto disco. A actual formación da banda é Josh Homme, Alain Johannes (multi-instrumentista que xa colaborou nas Desert Sessions e con Chris Cornell), Troy Van Leeuwen (guitarrista, ex-A Perfect Circle) e Joey Castillo.
Nové Město
Expansión
Había tamén un socalco de terra, orientado cara o leste, claramente separado por un pronunciado cantil de 6 a 8 metros de profundidade. A meseta superior estaba dominada por dúas cristas que se proxectaban cara ao oeste, as cales se proxectou que serían ocupadas por construcións nun futuro. Con todo, xa existían aí algúns asentamentos máis pequenos, como Na Rybníčku ou Rybníček, onde había unha rotonda románica probablemente adicada a Santo Estevo.
Queens of the Stone Age
Lullabies to Paralyze
Ese é o equipo que gravou o cuarto disco de Queens, Lullabies to Paralyze. Sen Nick Oliveri, moitos fans acaban achando que a banda perdeu boa parte da súa forza, e o disco acaba recibindo unha crítica menos entusiasmada que o seu antecesor.
En 2005, en medio de noticias dunha posible volta de Oliveri, Queens lanza o seu primeiro rexistro en directo, Over the Year and Through the Woods, álbum cun concerto gravado en Londres acompañado dun DVD con máis de tres horas de material tirado do arquivo da banda.
No outono do 2005 a banda telonea a Nine Inch Nails na xira norteamericana de With Teeth xunto con Autolux (na primeira metade da xira) e Death from Above 1979 (na segunda). O guitarrista de NIN Aaron North tocou coma convidado con Queens nos temas "Born to Hula", "Regular John", "Avon", "Monsters in the Parasol" e "Long, Slow Goodbye" nos concertos celebrados no Wiltern LG dos Ánxeles os días 19 e 20 de decembro. Ese día 20 tamén tocou con eles John Garcia, sendo a primeira vez que tocaba con Homme dende 1997. A banda tocaría tres temas de Kyuss nese concerto: "Thumb", "Hurricane" e "Supa Scoopa and Mighty Scoop".
Era Vulgaris
miniatura|225px|[[Josh Homme, líder dos Queens]] O 14 de febreiro de 2007 anunciouse a través da páxina da banda que o novo álbum titularíase Era Vulgaris e sería lanzado no mes de xuño. Ese mesmo mes de febreiro apareceron vídeos amosando a Homme, Castillo, Van Leeuwen e Johannes no estudio. Varias páxinas anunciaron que o álbum incluiría a varios vocalistas convidados, incluíndo a Trent Reznor de Nine Inch Nails, Julian Casablancas de The Strokes, Mark Lanegan, Billy Gibbons de ZZ Top e o falecido humorista Erma Bombeck.
Era Vulgaris rematouse a principios de abril do 2007 e editouse o 12 de xuño nos Estados Unidos. Os temas "Sick, Sick, Sick" e "3's & 7's" lanzáronse coma sinxelos a principios dese mes.
O baixista Michael Shuman (Wires On Fire, Jubilee e Mini Mansions) e o teclista Dean Fertita (The Waxwings, The Dead Weather) fixéronse cargo durante a xira do traballo de Alain Johannes e Natasha Shneider respectivamente. En xullo do 2007 Van Leeuwen anunciou que a banda estaba compoñendo material novo, e posteriormente Homme suxeríu que poderían editalo como un EP. Despois dunha entrevista con Homme, o xornal The Globe and Mail publicou que ese EP "podería conter unhas 10 caras-B gravadas durante as sesións do Era Vulgaris". Poreén, debido á falta de vontade da discográfica de lanzar máis material d banda neses intres, o EP non chegou a ver a luz.
Dielectro
Dielectro é unha empresa galega de subministración de material eléctrico e electrónico con sede en Arteixo no polígono de Sabón.
José Ángel Docobo
Traxectoria
Licenciouse na Universidade de Santiago de Compostela e doutorouse en Astronomía pola Universidade de Zaragoza, Universidades nas que exerceu como docente e investigador dende 1973. No 1979, ó gañar a oposición a praza de profesor adxunto numerario de Astronomía na Universidade de Barcelona, afíncase alí por curto tempo, trasladándose decontado a Galiza, concretamente a Santiago de Compostela, para se facer cargo da recuperación física e científica do Observatorio astronómico Ramón María Aller da USC, naquel intre en situación crítica.
Queens of the Stone Age
Era Vulgaris
Queens comezou unha xira por Norteamérica no 2007 chamada Duluth Tour, debido ao feito de que a realizarían en pequebas cidades onde nunca tocaran, coma Duluth, Minnesota. A xira estendeuse a outras zonas, como o Reino Unido, onde a banda realizou máis concertos que en xiras previas por ese país. Entre finais de marzo e principios de abril do 2008 o grupo tocou en Australia, na xira do festival V. Durante os primeiros días de maio a banda completaría a parte canadense da xira. Coa morte de Natasha Shneider debido a un cancro o día 2 de xullo dese ano, qotsa.com foi actualizada cunha mensaxe de Homme na memoria de Natasha, substituíndo á habitual portada da páxina.
O día 16 de agosto do 2008 Queens of the Stone Age realizou un concerto en homenaxe a Natasha Shneider no Henry Fonda Theatre nos Ánxeles. No escenario uníuselles o seu marido Alain Johannes, Jack Black e Kyle Gass, Matt Cameron, Brody Dalle, Jesse Hughes, Chris Goss e PJ Harvey, tocando varios temas, tanto da banda como versión doutros artistas. A recadación do concerto destinouse a sufragar os gastos ocasionados pola enfermidade de Natasha.
Os días 22 e 23 de agosto Queens of the Stone Age tocou os seus derradeiros concertos da xira de promoción de Era Vulgaris no festival de Reading e Leeds, e Josh Homme anunciou nunha entrevista á BBC que volverían ao estudio para traballar no seu novo disco.
Problemas de saúde de Homme
miniatura|260x260px|A banda en 2007 Nun número de setembro da revista NME, Josh Homme afirmou que estaba traballando nos novos discos de Queens of the Stone Age e das Desert Sessions, ademais de estar preparando unha remasterización do primeiro álbum do grupo, Queens of the Stone Age, para principios do 2009. Porén, estes plans atrasáronse indefinidamente. Homme tamén dixo que o novo álbum dos Queens soaría como "unha orxia do deserto na escuridade".
Segundo o guitarrista Troy Van Leeuwen, a banda tiña plans para volver a unirse no verán do 2010. Nunha entrevista, Josh Homme revelou que o grupo relanzaría o seu primeiro álbum e que faría unha xira de promoción, tocando só temas do mesmo. O 12 de marzo a súa páxina en internet foi actualizada para engadir unha xira en Alemaña para finais de agosto, as súas primeiras actuacións dende o 2008. Máis recentemente editáronse unha edición de 2 CDs do álbum Rated R. A edición conta co CD orixinal e outro con 6 caras-B e gravacións ao vivo da actuación en Reading no ano 2000.
No ano 2010 Homme sufriu complicacións durante unha operación nun xeonllo, ao pararse o seu corazón durante un breve período de tempo debido a unha falta de osíxeno; os médicos tiveron que usar un desfibrilador para revivilo. Tras este episodio estivo prostrado en cama durante catro meses e deprimíuse, chegando a pensar en abandonar completamente a súa carreira musical. Homme falou desa experiencia nunha entrevista no podcast WTF de Marc Maron, explicando que contraíra unha infección por SARM que o seu sistema inmunolóxico non puido combater debido ao estrés. Dende entón Homme dixo que a experiencia contribuíu en gran medida á composición e gravación de ...Like Clockwork.
Nové Město
A fortificación
miniatura|220px|Restos da antiga muralla. A construción de Nové Město iniciouse o 26 de marzo de 1348 co acto de colocación da primeira pedra da muralla por Carlos IV. O muralla non só proporcionaba seguridade para a nova cidade planificada, senón que tamén a separaba legalmente das terras circundantes. A importancia que se outorgou á fortificación, entre outras cousas, é evidente no feito de que tan só se tardou dous anos en rematala, aínda que era relativamente baixa en comparación coas murallas doutras cidades máis antigas de Bohemia.
Queens of the Stone Age
Problemas de saúde de Homme
Tras a recuperación de Homme Queens of the Stone Age publicou unha versión remasterizada do seu álbum de estrea a principios de 2011, e interpretou o álbum integramente nunha xira promocional. A banda actuou en Conan o 14 de abril, e posteriormente tocou no festival australiano Soundwave. Ao longo do verán de 2011 Queens of the Stone Age tocou en varios festivais europeos, incluído o Glastonbury Festival. A banda tamén tocou no Pearl Jam's 20th Anniversary Festival en East Troy, Wisconsin. os días 3 e 4 de setembro de 2011, nos que serían os derradeiros concertos do batería Joey Castillo co grupo.
Voivodato de Smoleńsk
miniatura|dereita|200px|Localización do voivodato na República das Dúas Nacións. O voivodato de Smoleńsk (en województwo smoleńskie) foi unha división administrativa do Gran Ducado de Lituania creada en 1508 como reorganización do principado homónimo. Entre 1514 e 1611 pertenceu só nominalmente a Lituania, xa que achábase baixo o dominio do Gran Ducado de Moscova; foi recuperado en 1611 mais perdido novamente de xeito definitivo en 1686, aínda que mantívose titularmente até a segunda partición de Polonia en 1793.
Queens of the Stone Age
...Like Clockwork
A banda xa tiña plans para gravar a continuación de Era Vulgaris en 2008, pero as gravacións non comezarían ata o mes de agosto de 2012. Segundo Homme, o álbum estaría rematado para finais dese ano. Josh explicou á BBC Radio 1, "Imos tomar o noso último descanso que durará un mes, volver e facer Glastonbury, despois iremos inmediatamente ao estudio. O noso disco estará feito cara finais de ano. Temos cancións suficientes".
Voivodato de Smoleńsk
O voivodato estaba dividido nos condados de Smoleńsk e Starodub.
Queens of the Stone Age
...Like Clockwork
En novembro de 2011 o colaborador habitual Alain Johannes falou do seu traballo de estudio coa banda, comentando que iniciaran as gravacións e que o discto tiña moi boa pinta. O 20 de agosto de 2012 a banda actualizou o seu estado de Facebook dicindo que estaban "gravando" o seu novo álbum. No mes de setembro dese ano revelouse que Homme e o produtor Dave Sardy compuxeran e gravaran unhacanción titulada "Nobody To Love", que aparece nos créditos finais do filme End of Watch.
En novembro de 2012 Homme informou de que Joey Castillo deixara a banda e que as baterías no novo traballo serían interpretadas por Dave Grohl, que xa se encargara delas en Songs for the Deaf. Homme tamén confirmou que o álbum sería editado antes da súa actuación no Download Festival en xuño de 2013. Ademais de Grohl, tamén colaboraría no disco, incluídos os os anigos baixistas Nick Oliveri e Johannes, e o vocalista Mark Lanegan.
Dielectro
A empresa ten 22 centros de distribución por toda España.
Nové Město
A fortificación
A muralla comezouse a construír en Vyšehrad (cuxa propia fortificación estaba a ser renovada ao mesmo tempo) e dende alí dirixíase ao longo do escarpado socalco superior do río Moldava, polo regato de Botič, cara o punto máis alto da zona, onde se construiría posteriormente a Corte de Carlos. A muralla volvíase dende aí e seguía un rumbo case exacto en dirección norte. Despois dun leve xiro cara ao leste, entre a porta da rúa Ječná e o mercado de cabalos (agora Praza de Venceslau), a muralla avanzaba ao longo dun arroio no outeiro San Vito, cuxo profundo val mantiña unha distancia constante con Staré Město até chegar ao río Moldava, onde a muralla volvíase de novo, esta vez cara ao oeste.
A diferenza de Staré Město, a muralla non foi construída ao longo do Moldava, xa que se tiña que asegurar o libre acceso ao río. En total, a muralla tiña unha lonxitude duns 3,5 quilómetros de longo, 6,1 metros de altura, 3,5 metros de ancho e estaba coroada con ameas. A muralla tamén tiña torres. Estaban colocadas ao longo do lado oriental cada 100 metros; o sur, debido á inclinación do terreo adxacente, había tan só unha. As torres máis fortes estaban situadas nas esquinas da muralla sueste e nordeste, no arroio do outeiro de San Vito, e no extremo norte polo Moldava. Estaba só aberta por catro portas e algunhas pequenas portelas. Ademais estaba protexida por un foxo por onde fluía auga, sobre todo polas zonas onde había antigos arroios, secándose nalgúns lugares debido ás diferenzas de altura. Non había unha muralla exterior (fóra do foxo).
Deseño
miniatura|220px|Casa en Nové Město en [[1901.]] Coa fundación de Nové Město en 1348, a zona xa estaba delimitada e dividida en parcelas. O plan de estradas, así como as posicións dos distintos mercados e os produtos que debían ser vendidos en cada un deles, estaban xa determinados. A estrutura dos asentamentos máis grandes á beira do Moldava mantívose en liñas xerais, mais nos restantes, até ese intre terreo sen desenvolver, foron creadas rúas e prazas inusitadamente amplas, respectando as rutas xa existentes. Con todo, a área de Nové Město era tan grande que non puido ser resolta por completo, e grandes sectores do norte, ao redor do asentamento de Poříčí, e do sueste mantivéronse sen desenvolver até o século XIX. A planificación da Cidade Nova foi probablemente a responsabilidade do mestre construtor da catedral Matthias von Arras, que chegou a Praga dende Aviñón por invitación de Carlos IV de 1342 até 1344.
Carlos IV prohibiu expresamente a especulación inmobiliaria e concedeu, a tódolos que se quixesen asentar na cidade, doce anos de exención de impostos. Con todo, para gañar a exención fiscal había que comezar a construír un edificio de pedra na parcela especificada no prazo dun mes e rematalo antes de ano e medio. Este privilexio púxose a disposición non só aos cristiáns, senón tamén aos xudeus, aínda que moi poucos destes últimos fixeron uso del.
Segundo rexistros contables sábese que 1372 as rúas de Nové Město estaban xa rodeadas por casas na súa maior parte. Unha razón importante para o rápido asentamento foi o decreto de Carlos IV, segundo o cal as operacións ruidosas e sucias tiñan que ser desprazadas do casco antigo cara a nova cidade. Así, dentro de Nové Město desenvolvéronse mercados axeitados para cada actividade; por exemplo, pescadores, carpinteiros, balseiros, coireiros ou tintureiros atopábanse ao longo do Moldava, e ferradores, caldeireiros ou ebanistas ao redor do mercado de cabalos. Polo tanto Nové Město foi habitada sobre todo por artesáns checos pobres, mentres que no casco antigo atopábanse na súa maioría artesáns alemáns e xudeus. Estas grandes diferenzas económicas e étnicas deron lugar a unha clara separación das dúas cidades, o que no futuro influiría nos disturbios ocorridos durante a revolución husita a comezos do século XV.
Baixo Nové Město
esquerda|miniatura|180px|Igrexa de Santo Henrique. A Igrexa de Santo Henrique e Cunegunda (Kostel sv. Jindřicha), con catro celosías e tres torres de igual altura, preto dun asentamento xa existente, estableceuse como a principal igrexa parroquial de Nové Město (ecclesia parochialis primaria) a partir de 1350, inmediatamente despois da finalización da muralla. Antes de que o campanario independente fora construído, probablemente cumpría esta función a torre da esquina suroeste. Do mesmo xeito, tamén foi fundada a escola parroquial da igrexa por Carlos IV a cal, mesmo durante os séculos XVI e XVII, estaba aínda entre as mellores escolas de Bohemia, sendo xunto coa Universidade foi un dos centros educativos máis destacados de Praga. Non moi lonxe da igrexa, no sitio da actual principal oficina de correos (Budova Hlavní), construída entre 1871 e 1874, estaban os xardíns botánicos da Universidade Carolina. O "Xardín do anxo", como foi chamado, foi construído polo farmacéutico e médico persoal de Carlos IV, Angelus von Florenz, e fíxose famoso en toda Europa pola súa singularidade.
Dielectro
Historia
A empresa ten as súas orixes en 1951 como almacén e distribuidor de material eléctrico. En 2001 inicia a ampliación fóra de Galicia, na Comunidade de Madrid con catro delegacións: Leganés, San Fernando de Henares, Alcobendas e Pinto no 2007. En 2004 o negocio chega a Cataluña en Sant Boi de Llobregat (Barcelona). Máis tarde Badalona e Poble Nou. En 2005 ten rede propia de distribución en Asturias (Oviedo). Xa no 2006 abren as sedes en Castilla e León (Ponferrada) e Levante (Massanassa-Valencia), no 2007 abre a delegación de Gandia.
Actualmente a empresa adícase tamén a distribución de material de fontanería, calefacción ou enerxías alternativas. En 2015 a empresa foi mercada polo grupo francés Sonepar.
Nové Město
Baixo Nové Město
220px|miniatura|Torre da Pólvora. O centro económico do barrio setentrional era o Mercado da Palla, que estaba máis ou menos onde hoxe se atopa o moderno Senovážné náměstí. Wilfried Brosche foi probablemente o responsable da planificación do mercado, na mesma liña que o Mercado do Cabalo. Hoxe, a rúa Hibernia (ulice Hybernská) forma o límite sur do antigo mercado. O mercado funcionou ao longo do antigo camiño a Kutná Hora, que era a ruta principal cara ao leste. Na entrada do casco antigo atopábase a "porta farrapenta" (en checo: brána Horská), máis tarde chamada de Santo Ambrosio e finalmente de Celetná. A renovación da porta ao parecer xa foi obxecto de Carlos IV. A actual Porta da Pólvora (en checo: Prašná brána) foi construída en 1475. A Porta da Montaña ou Porta de San Vito (en checo: Horská brána) formaba o extremo superior da muralla de Nové Město.
No extremo inferior do Mercado da Palla, Carlos IV estabeleceu en 1355 un mosteiro beneditino. O mosteiro e a igrexa adicáronse a Santo Ambrosio en conmemoración da coroación de Carlos como Rei da Lombardía, xa que esta foi o 5 de xaneiro dese ano na Catedral de San Ambrosio, en Milán, onde o santo foi bispo no século IV. Ademais, preto do mosteiro, probablemente fronte á Porta de San Bieito, estaba o hospicio de Xoán e Xacobe.
A segunda rúa de mercado máis importante no baixo Nové Město era Na Poříčí ou Rúa do Río. Remontábase probablemente a unha antiga ruta que comezaba na Porta de San Bieito e até o antigo asentamento do Moldava. As dúas orixinais igrexas católicas de San Pedro (Kostel sv. Petra na Poříčí) e San Clemente en Poříčí (Kostel sv. Klimenta na Poříčí), foron os sometidas a diferentes ampliacións e cambios na segunda metade do século XIV. Entre o antigo asentamento e a nova construción ao norte do Mercado de Cabalos quedaba moito espazo aberto sen desenvolver, a partir da altura da Igrexa de Santo Henrique, sendo enchido principalmente con xardíns e espazos verdes.
José Ángel Docobo
Traxectoria
En 1983 organiza en Santiago a IV Asemblea Nacional de Astronomía e Astrofísica, sendo asemade dende aquel ano director do observatorio, o que coincide co seu nomeamento como "Ramón María Aller", o seu fundador.
Queens of the Stone Age
...Like Clockwork
Varias colaboracións de distintos músicos tamén foron anunciadas para ...Like Clockwork, entre elas a de Trent Reznor, líder de Nine Inch Nails, Jake Shears, líder de Scissor Sisters, Brody Dalle e Elton John.
Nové Město
Alto Nové Město
Outra importante característica do barrio é a Praza de Carlos. Situada na metade da antiga estrada de Carlos IV, foi creada grazas á ampliación do Mercado de Gando (Dobytčí trh), que cunhas medidas aproximadas de 550 por 150 metros, foi durante moito tempo a praza máis grande de Europa, e segue sendo hoxe unha das máis grandes do mundo. Era na época un importante centro administrativo, económico e de comercio, onde se comerciaba principalmente con gando, peixe, madeira e o carbón. O seu carácter de praza central só foi cedido até tempos recentes á Praza de Venceslau.
Queens of the Stone Age
...Like Clockwork
A principios de 2013, Homme e outros colaboradores de Queens, como Alain Johannes e Chris Goss, gravaron para a banda sonora do documental de Dave Grohl Sound City. Goss, Johannes e Homme apareceron cada un en tres temas. Josh destaca nunca colaboración con Grohl e Trent Reznor chamada "Mantra", e tamén aparece no filme nunha entrevista. Goss e Johannes foron membros do supergrupo Sound City Players, tocando cancións de Masters of Reality, Eleven e The Desert Sessions, ademais de aparecer en cancións da banda sonora. O antigo baixista de Kyuss, Scott Reeder, tamén aparece nun tema do disco.
En marzo de 2013 Queens of the Stone Age anunciou que o novo álbum, titulado ...Like Clockwork, sería lanzado en xuño dese ano a través do selo Matador Records. A discográfica publicou unha nota de prensa o 26 de marzo revelando máis detalles do disco, incluídos a aparición de máis músicos invitados: Alex Turner de Arctic Monkeys e James Lavelle de UNKLE. Ademais da colaboración de Grohl, o disco conta coa aparición do antigo batería Castillo, e do novo batería da banda Jon Theodore (ex-The Mars Volta, One Day as a Lion). Queens of the Stone Age estreou unha nova canción, "My God Is The Sun", no festival Lollapalooza Brasil o 30 de marzo, unha actuación na cal Theodore fixo a súa estrea ao vivo. A versión de estudio do tema estreouse no programa de Zane Lowe da BBC Radio 1 o día 8 de abril.
José Ángel Docobo
Traxectoria
Ten sido director de teses doutorais, teses de licenciatura, memorias de investigación do DEA etc. Ten publicado máis de cen 'papers' en diversas revistas a nivel internacional, sendo autor ou coaoutor de cinco libros. Tras formar parte da Comisión 26 da IAU dende 1985, ocupa o cargo de vicepresidente da mesma no 2006, sendo dende 1993 coeditor da Circular de Información da Comisión. É membro fundador da Sociedade Española de Astronomía.
Queens of the Stone Age
...Like Clockwork
...Like Clockwork publicouse o día 3 de xuño de 2013 no Reino Unido e o 4 nos Estados Unidos a través de Matador Records. Autoproducido pola banda é o primeiro álbum de Queens of the Stone Age en contar coa colaboración plena do baixista Michael Shuman e o teclista e guitarrista Dean Fertita. O álbum estreouse no número 1 nos Estados Unidos, sendo o primeiro álbum do grupo en conseguilo.
José Ángel Docobo
Traxectoria
Astrónomo especialista en estrelas dobres, no 2006 foi elixido vicepresidente da Comisión 26 (Estrelas Dobres e Múltiples) da Unión Astronómica Internacional (UAI ou IAU en inglés), comisión da que formaba parte dende 1985; Director do Observatorio Astronómico Ramón María Aller da USC, Director do Programa de extensión Cultural de Astronomía da mesma Universidade, foi o revitalizador do observatorio astronómico santiagués e principal difusor da figura de Ramón María Aller. Recentemente adquiriu a condición de membro da Real Academia de Ciencias de Zaragoza.
Queens of the Stone Age
...Like Clockwork
A xira de promoción de ...Like Clockwork culminou cunha festa de Halloween en The Forum, nos Ánxeles, con invitados como The Kills, JD McPherson e a banda de Nick Oliveri Uncontrollable. A actuación da banda contou cunha aparición de Oliveri que tocou durante os bises temas como "Auto Pilot" e "Quick and to the Pointless", que non foran interpretados nunha década.
José Ángel Docobo
Traxectoria
En 2021 foi nomeado profesor emérito da USC.
Outras actividades
Foi presidente do equipo de baloncesto compostelán Obradoiro CAB, e vicepresidente da Sociedade Protectora de Animais de Santiago. Tamén cómpre salientar á súa presenza durante varios anos na listaxe de galegos máis influentes segundo o xornal Galicia Hoxe.
Queens of the Stone Age
Villains
miniatura|251x251px|En Wembley en novembro de 2017 En xaneiro de 2014 Homme dixo á revista Rolling Stone que a banda comezaría a gravar un novo álbum cando rematase a de ...Like Clockwork. No mes de xuño Homme realizou un concerto acústico en solitario no festival Meltdown de James Lavelle con invitados como Troy Van Leeuwen e Mark Lanegan. Durante esta actuación Homme tocou unha nova canción chamada "Villains of Circumstance", que foi interpretada novamente noutro acústico en 2016. A banda dixo en febreiro de 2015, cando se anunciou a súa participación no Rock in Rio de 2015 en Río de Xaneiro no mes de setembro, que estaban a piques de gravar un novo traballo. A pesar diso, en marzo de 2016 Michael Shuman revelou que QotSA estaba tomándose un descanso.
En xaneiro de 2017 Troy Sanders, de Mastodon e Gone Is Gone, dixo que Queens of the Stone Age publicaría un novo disco nese mesmo ano. Tras isto a banda publicou varias fotografías nas redes sociais no estudio e anunciou que tocaría no Fuji Rock Festival en xullo, sendo a súa primeira actuación no Xapón dende o ano 2003. O grupo actualizou as súas contas nas redes sociais cun novo logotipo e as palabras "Coming Twentyfive" o 6 de abril de 2017, e anunciou unha xira por Australia e Nova Zelandia que comezaría en xullo.
O 14 de xuño de 2017 Queens of the Stone Age anunciou o seu novo álbum Villains, que sería lanzado o 25 de agosto. O trailer de avance tomou a forma dun sketch cómico coa banda realizando un test poligráfico con Liam Lynch xunto coa aparición do produtor do álbum Mark Ronson, e contando cun fragmento da canción "Feet Don't Fail Me". O primeiro sinxelo, "The Way You Used to Do", apareceu no día seguinte xunto co anuncio dunha xira mundial. O segundo sinxelo, “The Evil Has Landed”, lanzouse o 10 de agosto.
O 24 de outubro de 2017, como parte da xira de Villains, a banda foi cabeza de cartel no Madison Square Garden por vez primeira, despois de ter sido abreconcertos alí para Nine Inch Nails en 2005, e para Red Hot Chili Peppers en 2003. Tres conxuntos de entradas gratuítas agacháronse en tres estacións ao longo da liña Q do metro de Nova York.
Presente
Nunha entrevista con eonmusic en xuño de 2019 Billy Gibbons, de ZZ Top, anunciou que colaborara nun novo álbum de Queens of the Stone Age que sería anunciado por Homme nese mesmo ano. Gibbons tamén confirmou que Dave Grohl estaba implicado nas sesións de gravación. Gibbons despois confirmou ter colaborado nos volumes 11 e 12 de The Desert Sessions, mentres que Grohl negou os rumores, dicindo que el e Homme só pasaran tempo xuntos "montando en moto e comendo gofres".
En outubro de 2019 a banda anunciou reedicións en vinilo de Rated R, Songs for the Deaf, Lullabies to Paralyze, e Era Vulgaris.
Ligazóns externas
Páxina oficial da banda (en inglés)
Terra baixa
miniatura|Busto de [[Àngel Guimerà, autor de Terra baixa, en Santa Cruz de Tenerife.]] Terra baixa é unha obra teatral do dramaturgo e poeta Àngel Guimerà, unha das máis populares de todas as que escribiu. Este drama é unha das obras máis representadas e traducidas da lingua catalá, e converteuse nun clásico do repertorio teatral catalán.
Cando escribiu esta obra, o escritor pasaba por unha etapa de proposta social da súa creación literaria, ademais das intrigas e paixóns amorosas que xa plasmara nunha obra anterior súa, Maria Rosa, máis correspondente co teatro romántico. Guimerà seguiu a liña xeral dos movementos literarios do momento histórico no que viviu.
Edith Nesbit
Edith Nesbit ou Edith Bland (ao casar), nada en Kennington (Surrey, agora Gran Londres) o 15 de agosto de 1858 e finada en New Romney o 4 de maio de 1924, foi unha poeta e autora inglesa de literatura infanto-xuvenil que asinaba como baixo o nome de E. Nesbit.
Traxectoria
Entre libros propios e colaboracións, acadou un total de 60 libros de ficción para cativos, varios dos cales foron adaptados para cinema e televisión. Así mesmo, foi unha militante política e cofundadora da Sociedade Fabiana, agrupación precursora do Partido Laborista moderno de Gran Bretaña.
Karting
miniatura|dereita|280px|Carreira de kart na ruas de [[Berlín (1963).]] O karting é un deporte de velocidade que se practica en superficies lisas e asfaltadas, a bordo de karts.
As probas describen un trazado chamado circuíto, composto de rectas e curvas, co obxectivo de ser completado no mínimo tempo posible e/ou adiantando ao máximo número de participantes.
Historia e características
miniatura|upright=1.6|Karts na saída dunha carreira. Karting ou Kart e un tipo de coche de carreiras, provisto dun chasis livián, monopraza, e motor na parte posterior. Dadas as súas características, o karting e o primeiro coche dos pilotos de competición cando son nenos (a partir dos 8 anos).
Os Campionatos de España de Karting acollen distintas categorías –todas elas convocadas pola Real Federación Española de Automobilismo (R.F.E. de A.) –, en función da idade dos pilotos e do material utilizado para competir.
As categorías e campionatos previstos desde 2006 pola R.F.E. de A. son os seguintes:
As probas de karting ofrecen un gran nivel de espectacularidade no seu desenvolvemento, achegada principalmente pola alta competitividade existente entre os participantes, así como polas características técnicas dos karts. Aínda tratándose de vehículos de competición aparentemente moi sinxelos no funcionamento, o seu comportamento e a súa condución e equiparable a calquera categoría automobilística do máis alto nivel. Estas circunstancias, unidas a que o karting español está actualmente entre os mellores do Mundo e a que as probas de desenvolvemento en circuítos onde se pode ver todo o desenvolvemento da competición e a evolución dos pilotos –rodando sempre moi xuntos e en constantes loitas cerradas-, achegan unha “plástica” ó karting moi difícil de encontrar en outras especialidades deportivas, dotando a cada competición dunha grande espectacularidade. Algunhas das grandes promesas do ano 2007 foron: o portugués Thiago Monteiro, o español Vicente Balaguer (vicbala), que debutou na copa do mundo e o australiano Mark Webber.
A competición de karting celebrase en circuítos especialmente deseñados para iso. Trátase dunhas instalacións cerradas, nas que desde calquera punto se pode ver o desenvolvemento completo da proba, seguindo a evolución dos pilotos e abarcando a imaxe total do recinto.
A estrutura dunha proba de karting consta dos mesmos elementos ou actividades que as categorías superiores dentro do automobilismo deportivo, cas salvidades propias da especialidade.
Correo de Galicia (Buenos Aires)
Historia e características
Atravesou varias etapas:
Tratábase dunha publicación xeralista e bilingüe, con predominio do castelán. Recollía as actividades das diferentes institucións de emigrantes e as novas acaecidas na colectividade galega no ámbito do Río da Prata. Asumiu posturas galeguistas e republicanas durante a ditadura de Primo de Rivera, ata tomar postura en 1936 a favor do bando "nacional". En 1945 pasou a denominarse Nuevo Correo e foi dirixido por Braulio Díaz Sal. Máis adiante converteuse no Faro de España.
Entre os seus colaboradores destacaron Manuel Casás, Basilio Álvarez, Xavier Bóveda, Ramón María del Valle-Inclán, Aurelio Ribalta, Emilia Pardo Bazán, Eduardo Blanco Amor e Julio Camba.
Test khi cadrado
En estatística e estatística aplicada denomínase test khi cadrado (test χ²) a calquera test no que o estatístico empregado segue unha distribución χ² se a hipótese nula é certa. Algúns exemplos de tests χ² son:
Axencia Internacional da Enerxía Atómica
Historia
En 2005, a Axencia e o seu director xeral Mohamed el-Baradei, recibiron o Premio Nobel da Paz. O comité concedeulles o premio por:
Organización
A AIEA ten a súa sede en Viena, (Austria), e ten 172 estados membros, con representantes que se reúnen anualmente nunha conferencia xeral onde elixen 35 membros para o Consello de Gobernadores. Este Consello reúnese cinco veces por ano e prepara as decisións que serán ratificadas pola Conferencia Xeral.
Co incremento da proliferación nuclear na década de 1990, as tarefas da AIEA pasaron a incluír as inspeccións e investigacións das sospeitas de violacións do Tratado de Non-Proliferación Nuclear baixo mandato das Nacións Unidas; con todo, caso de atopar indicios de uso militar nos programas que inspecciona, só poderá informar o Consello de Seguridade das Nacións Unidas, que ten a exclusiva para tomar medidas coercivas. A AIEA mantén, como un dos seus instrumentos, o International Nuclear Information System (INIS), base de datos sobre a utilización pacífica da enerxía nuclear.
Usher
miniatura Usher Terrence "Terry" Raymond IV, máis coñecido como Usher, nado en Chattanooga (Tennessee) o 14 de outubro de 1978 é un cantante americano de R&B e pop coñecido desde mediados dos anos 90. Polo de agora vendeu aproximadamente 20.4 millóns de álbums nos Estados Unidos e 35 millóns en todo o mundo.
De Stijl
De Stijl (en galego O estilo, pronunciado [də ˈstɛɪl]) tamén coñecido ás veces como neoplasticismo, foi un movemento artístico holandés nado no ano 1917. O termo De Stijl úsase para referirse a un obxecto creado por artistas holandeses entre os anos 1917 e 1931. De Stijl tamén foi o nome dun xornal fundado polo crítico Theo van Doesburg, que facía propaganda das teorías do grupo.
Usher
Criado en Xeorxia e Tennessee, debutou no mundo da canción en 1994 co seu álbum Usher. Confessions, é o seu último álbum (2004) e leva vendidos máis de 15 millóns de exemplares.
De Stijl
Historia
Ademais de Van Doesburg, os principais membros do grupo eran os pintores Piet Mondrian e Bart van der Leck, e os arquitectos Gerrit Rietveld e J.J.P. Oud. A Filosofía artística na que se apoiaba o grupo era o Neoplasticismo ; a nova arte plástica (ou Nieuwe Beelding en neerlandés).
De Stijl propoñía unha Utopía ideal e espiritual de harmonía e orde. Evocaban a máis pura arte abstracta reducíndose as máis simples formas e cores. Eles facían simples composición visuais en vertical e horinzontal usando só cores primarias xunto co negro e branco.
Principios e influencias
O movemento De Stijl foi influenciado polo Cubismo,xunto con outros mitos e ideas sobre a forma xeométrica ¨ideal¨ (como a ¨perfecta liña recta¨) na Filosofía neop´latónica de matemático M. H. J. Schoenmaekers. Os traballos do De Stijl tamén foron influenciados polo estilo internacional da arquitectura e deseño de roupa e interiores do Bauhaus.
Xogos da Commonwealth
Os Xogos da Commonwealth (en inglés Commonwealth Games) son un evento multideportivo que se celebra cada catro anos e no que participan deportistas dos países que forman a Commonwealth.
Veñen ser unha versión reducida duns Xogos Olímpicos, semellantes a outros xogos rexionais que se celebran en distintas partes o mundo, como os Xogos Panamericanos, os Xogos Asiáticos, os Xogos Mediterráneos etc. Nos Xogos da Commonwealth, ademais dos deportes habituais como o atletismo, a natación, a ximnasia ou o ciclismo, dispútanse competicións de deportes típicos dos países membros como o squash, o rugby a sete, os birlos ou o netball. Tamén se celebran probas para deportistas con algunha discapacidade.
Como notas destacadas podemos dicir que os catro países que forman Gran Bretaña (Inglaterra, Escocia, Gales e Irlanda do Norte) compiten en equipos separados, a diferenza do que ocorre por exemplo nos Xogos Olímpicos, onde todos representan a Gran Bretaña. Tamén participan con delegacións independentes algúns territorios que pertencen a Gran Bretaña como a Illa de Man ou a Illa de Xersei.
A primeira vez que alguén tivo a idea celebrar dun evento deste tipo foi en 1891, cando o reverendo Astley Cooper escribiu un artigo en The Times suxerindo a creación dun festival deportivo panbritánico e pananglicano que se celebraría cada catro anos e que serviría para incrementar a amizade e a boa harmonía entre os países pertencentes ao Imperio Británico.
A primeira edición do que agora se coñece como Xogos da Commonwealth celebrouse en 1930 na cidade de Hamilton no Canadá, aínda que entón chamábanse Xogos do Imperio Británico. En 1954 cambiouse o nome a Xogos do Imperio Británico e da Commonwealth, en 1970 chamáronse Xogos da Commonwealth Británica, e xa en 1978 adquiriron a súa denominación actual de Xogos da Commonwealth (Commonwealth Games).
Só seis países acudiron a todas as edicións destes xogos: Australia, Nova Zelandia, Canadá, Inglaterra, Escocia e Gales. Ao longo da historia houbo diversos boicots por razóns políticas. O boicot máis importante foi o dos Xogos de 1986 celebrados en Edimburgo (Escocia), cando 32 países de África, Asia e o Caribe non acudiron en protesta pola actitude amigable do goberno de Margaret Thatcher co réxime racista de Suráfrica.
Versións dos Xogos da Commonwealth
Ata agora organizáronse as seguintes edicións destes Xogos:
Xogos do Imperio Británico Xogos do Imperio Británico e da Commonwealth
Xogos da Commonwealth Británica
Xogos da Commonwealth
Santa Baia, Soandres, A Laracha
Santa Baia é un lugar da parroquia de Soandres no concello coruñés da Laracha na comarca de Bergantiños. Tiña 28 habitantes no ano 2009 segundo datos do Instituto Nacional de Estadística, dos cales eran 16 homes e 12 mulleres.
Anthony Jung
Anthony Jung, nado en La Vila Joiosa (Alacant) o 3 de novembro de 1991, é un futbolista alemán. Xoga de defensa e o seu club actual é o RB Leipzig.